Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14865

1964. március 25-én a Tanács, az ötvenegyedik ülésszaka 11. értekezletén, az ICAO-n belüli általános felhasználásra jóváhagyta az alábbi speciális távközlési kifejezéseket és azok meghatározásait. A Tanács a továbbiakban felkérte az Államokat, hogy ezeket a szakkifejezéseket a jóváhagyott jelentésükben használják, különösen az ICAO-val folytatott levelezésük, kapcsolat-tartásuk során, az ICAO ülések számára benyújtott vitairataikban, és minden más vonatkozó szöveges dokumentumaikban. A csillaggal jelölt szakkifejezéseket már az Annex 10 szövegében is felhasználták és meghatározták, míg a további szakkifejezések általános használatban vannak a légiforgalmi távközlés szakembereinek körében, de már néhány ICAO értekezleten nehézségeket okoztak, vagy a különböző összejövetelek által az adott szakkifejezésre egymásnak ellentmondó meghatározások születtek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes